বেনাপোল, ৪ জুলাই (শীর্ষ নিউজ ডটকম): শার্শা উপজেলার ১১টি ইউনিয়ন পরিষদ নির্বাচনে আওয়ামী লীগ সমর্থিত ৮, বিএনপি সমর্থিত ২ ও ১ জন স্বতন্ত্র প্রার্থী বেসরকারিভাবে চেয়ারম্যান নির্বাচিত হয়েছেন। আজ সোমবার এই ১১ ইউপিতে নির্বাচন অনুষ্ঠিত  হয়েছে।  নির্বাচন অফিস সূত্রে জানা গেছে, উপজেলার ১১টি ইউনিয়নে নির্বাচিত চেয়ারম্যানরা হলেন- ডিহি ইউনিয়নে আ. মান্নান (বিএনপি), বাহাদুরপুর ইউনিয়নে মিজানুর রহমান (আলীগ), নিজামপুর ইউনিয়নে আলিম রেজা বাপ্পী (স্বতন্ত্র), লক্ষ্মণপুর ইউনিয়নে কামাল হোসেন ভূঁইয়া (আলীগ), পুটখালি ইউনিয়নে আ. রাজ্জাক (আলীগ), গোগা ইউনিয়নে আ. রশিদ (আলীগ), কায়বা ইউনিয়নে রুহুল কুদ্দুস (বিএনপি), শার্শা ইউনিয়নে সোহরাব হোসেন (আলীগ), বাগআচড়া ইউনিয়নে ইলিয়াস কবির বকুল (আলীগ), উলাশী ইউনিয়নে আয়নাল হোসেন (আলীগ) ও বেনাপোল ইউনিয়নে বজলুর রহমান  (আলীগ) চেয়ারম্যান নির্বাচিত হয়েছেন।  এদিকে, আজ সন্ধ্যায় জামায়াতে ইসলামী বাংলাদেশ এক সংবাদ সম্মেলনে শার্শা ও উলাশী ইউনিয়নে অনিয়মের অভিযোগ এনে নির্বাচন প্রত্যাখ্যান করেছেন। এছাড়া শার্শা থানা বিএনপির সভাপতি আলহাজ খায়রুজ্জামান মধূ এক বিবৃতিতে শার্শার ৯টি ইউনিয়নে অনিয়মের অভিযোগে নির্বাচন প্রত্যাখ্যান করে পুনর্নির্বাচন দাবি করেছেন।  (শীর্ষ নিউজ ডটকম/প্রতিনিধি/এইউ/আরআর/২১.৩২ ঘ.)